gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3986, del 25-04-2001 (2001/3778)

Informació pública de la suspensió de l'atorgament de llicències d'instal·lació d'antenes de telefonia mòbil.
-------------------------------------------------------------------------------------------------------------

### Dades del document

Número de DOGV
:   3986

Data del DOGV
:   25-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3778


Organisme emissor
:   Ajuntament de la Vall d'Uixó

Tipus de document
:   Anunci

Informació pública de la suspensió de l'atorgament de llicències d'instal·lació d'antenes de telefonia mòbil. [2001/M3778]
  
El ple de l'ajuntament, en sessió ordinària celebrada el dia 29 de març de 2001, va adoptar el següent acord:
  
Atesa la conveniència d'estudiar la modificació de les Normes Urbanístiques del Pla General d'Ordenació Urbana vigent, a fi de concretar les característiques de les instal·lacions d'antenes de telefonia mòbil.
  
Vist el que disposa la legislació aplicable constituïda fonamentalment per:
  
- Llei 6/1994, de 15 de novembre, de la Generalitat Valenciana, Reguladora de la Activitat Urbanística, article 57.
  
- Reglament de Planejament de la Comunitat Valenciana, aprovat pel Decret 201/1998, de 15 de desembre, article 152.
  
- Llei 7/1985, de 2 d'abril, Reguladora de les Bases del Règim Local, articles 22.1.c) i 47.3.i)
  
Vist l'informe de la cap de la secció primera que consta en les actuacions, el ple de l'ajuntament, amb el dictamen previ de la Comissió Informativa d'Urbanisme, Obres, Agricultura i Medi Ambient, per unanimitat dels 21 regidors presents en la sessió i, en conseqüència, amb el vot favorable de la majoria absoluta del nombre legal de membres que integra la corporació, acorda:
  
Primer
  
Suspendre l'atorgament de llicències d'instal·lació d'antenes de telefonia mòbil en tot el terme municipal.
  
Segon
  
La suspensió s'extingirà, en tot cas, en el termini d'un any. Si s'haguera produït, durant aquest termini, l'acord d'aprovació inicial, la suspensió es mantindrà i els seus efectes s'extingiran definitivament transcorreguts dos anys des d'aquest acord.
  
Tercer
  
Publicar aquest acord en el Diari Oficial de la Generalitat Valenciana.
  
Quart
  
Contra aquest acord, que posa fi a la via administrativa, es podrà interposar recurs potestatiu de reposició d'avant el mateix òrgan que l'ha dictat, en el termini d'un mes a comptar des del dia següent a la notificació d'aquest, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des del dia següent a la recepció de la notificació d'aquest.
Diari Oficial de la Generalitat Valenciana


Sumari del DOGV 4114, del 25-10-2001 (2001/10662)

Expedient número 35/2001. Adjudicació de l'adquisició de divers material informàtic per a la Direcció General d'Economia.
-------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/10310


Data del document
:   16-10-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Expedient número 35/2001. Adjudicació de l'adquisició de divers material informàtic per a la Direcció General d'Economia. [2001/Q10043]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Secretaria General.
  
c) Número d'expedient: 35/2001.
  
2. Objecte del contracte
  
a) Tipus de contracte: subministrament.
  
b) Descripció de l'objecte: adquisició de divers material informàtic per a la Direcció General d'Economia.
  
c) Lot: únic.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: centralitzat.
  
4. Pressupost base de licitació
  
Import total: 7.604.815 pessetes, equivalents a 45.705,86 euros.
  
5. Adjudicació
  
a) Data: 2 d'octubre de 2001.
  
b) Contractista: Del Computer, SA.
  
c) Nacionalitat: espanyola.
  
d) Import d'adjudicació: 7.604.815 pessetes, equivalents a 45.705,86 euros.
Diari Oficial de la Generalitat Valenciana


Sumari del DOGV 4152, del 20-12-2001 (2001/11284)

Informació pública de l'extracte de la convocatòria per a la provisió d'una plaça de director d'activitats socioculturals per promoció interna, vacant en la plantilla de personal de l'Ajuntament de Burjassot.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11190


Data del document
:   26-11-2001

Organisme emissor
:   Ajuntament de Burjassot

Tipus de document
:   Convocatòria

Descriptors 

:   * Burjassot
    * administració local
    * concurs administratiu
    * treballador social

Informació pública de l'extracte de la convocatòria per a la provisió d'una plaça de director d'activitats socioculturals per promoció interna, vacant en la plantilla de personal de l'Ajuntament de Burjassot. [2001/A11876]
  
Mitjançant aquest anunci es fa públic que en el Butlletí Oficial de la Província número 274, del dia 17 de novembre de 2001, es publiquen les bases per a la provisió en propietat d'una plaça de director d'activitats socioculturals, vacant en la plantilla de funcionaris d'aquest Ajuntament, pel procediment de concurs oposició per promoció interna.
  
En aquest anunci consten les bases completes de la convocatòria, així com les condicions dels aspirants.
  
El termini de presentació d'instàncies per a aquesta convocatòria serà de 20 dies naturals, comptadors des de l'endemà de la publicació d'aquest anunci en el Diari Oficial de la Generalitat Valenciana. S'adverteix que els anuncis successius es publicaran al tauler d'edictes de la casa consistorial i en el Butlletí Oficial de la Província.
  
Els drets d'examen es fixen en la quantitat de 3.750 pessetes.
Diari Oficial de la Generalitat Valenciana


Sumari del DOGV 3998, del 14-05-2001 (2001/3985)

Expedient núm. 3TVC40636/2001. Notificació i citació a comparèixer.
-------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3985


Organisme emissor
:   Conselleria de Benestar Social

Tipus de document
:   Anunci

Expedient núm. 3TVC40636/2001. Notificació i citació a comparèixer. [2001/X3985]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció Família i Adopcions, sítia al c/ Baró de Càrcer núm. 36, de 9 a 14 hores i aportar la documentació que se li sol·licita per a completar l'expedient de sol·licitud d'ajuda de lloguer de l'any 2001.
  
Expedient núm.: 3TVC40636/2001.
  
Interessat: senyora Gloria Gato González.
  
Últim domicili conegut: c/ Sagasta, núm. 21-1ª, 46869 Port de Sagunt.
  
Documentació sol·licitada:
  
Còpia compulsada del contracte de lloguer i d'un rebut del pagament d'una mensualitat de l'any 2001. Han de constar les dades de l'arrendatari, arrendador (nom, cognoms i NIF), adreça, quantia, data i firma del rebut.
Diari Oficial de la Generalitat Valenciana


Sumari del DOGV 4082, del 10-09-2001 (2001/7851)

Projecte de canalització d'aigües pluvials a la zona oest de Guardamar del Segura.
----------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7851


Organisme emissor
:   Ajuntament de Guardamar del Segura

Tipus de document
:   Anunci

Projecte de canalització d'aigües pluvials a la zona oest de Guardamar del Segura. [2001/7851]
  
L'Ajuntament de Guardamar del Segura ha realitzat el projecte de canalització d'aigües pluvials a la zona oest de Guardamar del Segura, pertanyent al conveni subscrit en 1997 entre la Conselleria d'Obres Públiques, Urbanisme i Transports i la Diputació Provincial d'Alacant, per a l'execució d'infrastructures hidràuliques municipals urgents.
  
Per tot això, s'obri un període d'informació pública d'un mes de duració als efectes generals de formular-hi al·legacions i de possibles afeccions sobre les persones i els seus béns.
  
L'expedient podrà ser consultat a les dependències de l'Ajuntament de Guardamar del Segura.
  
Guardamar del Segura, 4 de juny del 2001.- L'alcalde: Francisco García Gómez.
Diari Oficial de la Generalitat Valenciana


Sumari del DOGV 4003, del 21-05-2001 (2001/4325)

Informació pública de la citació per compareixença.
---------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4325


Organisme emissor
:   Conselleria d'Economia, Hisenda i Ocupacio

Tipus de document
:   Anunci

Informació pública de la citació per compareixença. [2001/4325]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent en el domicili de l'interessat, per causa no imputable a aquesta administració, per la present se cita els obligats tributaris que a continuació es relacionen perquè compareguen, en el termini dels deu dies següents a aquesta publicació, en la seu d'aquests Serveis Territorials de la Conselleria d'Economia, Hisenda i Ocupació situada en el carrer Gregorio Gea, 14, de València, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'ha comparegut, es tindrà per practicada la corresponent notificació des de l'endemà del venciment d'aquest.
Diari Oficial de la Generalitat Valenciana


Sumari del DOGV 4071, del 24-08-2001 (2001/8427)

Informació pública de la convocatòria de dues places d'agent de la policia local.
---------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8427


Data del document
:   14-08-2001

Organisme emissor
:   Ajuntament de Godelleta

Tipus de document
:   Convocatòria

Descriptors 

:   * Godelleta
    * concurs administratiu
    * administració local
    * policia

Informació pública de la convocatòria de dues places d'agent de la policia local. [2001/Q8427]
  
En el Butlletí Oficial de la Província de València número 189, de data 10 d'agost de 2001, s'han publicat les bases reguladores de la convocatòria per a la provisió en propietat de dues places d'agent de la policia local, vacants al cos d'aquesta localitat; una mitjançant oposició lliure i una altra pel torn de mobilitat, ambdues corresponents al nivell C de titulació, escala d'administració especial, subescala de serveis especials, classe policia local, enquadrades en l'escala bàsica, vacant a la plantilla del personal funcionari d'aquest ajuntament.
  
El termini de presentació d'instàncies serà de 20 dies naturals, comptadors des de l'endemà de la publicació d'aquest anunci en el Boletín Oficial del Estado.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4088, del 18-09-2001 (2001/9046)

Anul·lació de la correcció d'errades de la Resolució de 2 d'agost de 2001 (DOGV núm. 4.081, de 07.09.2001), de la Sotssecretaria de l'Oficina de Ciència i Tecnologia del Govern Valencià, per la qual s'adjudiquen ajudes per a realitzar accions especials de I+D en l'any 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9046


Organisme emissor
:   Presidència de la Generalitat

Tipus de document
:   Anunci

Anul·lació de la correcció d'errades de la Resolució de 2 d'agost de 2001 (DOGV núm. 4.081, de 07.09.2001), de la Sotssecretaria de l'Oficina de Ciència i Tecnologia del Govern Valencià, per la qual s'adjudiquen ajudes per a realitzar accions especials de I+D en l'any 2001. [2001/A9046]
  
Advertida errada material a la correcció de la Resolució de 2 d'agost de 2001, publicada en el Diari Oficial de la Generalitat Valenciana número 4.081, de 7 de setembre de 2001, i d'acord amb el que disposa l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, es procedix a la seua anul·lació.
Diari Oficial de la Generalitat Valenciana


Sumari del DOGV 3991, del 03-05-2001 (2001/3795)

Ressenya de l'acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament la modificació puntual núm. 11 del Pla General de Morella.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3795


Data del document
:   18-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Morella
    * pla d'urbanisme

Ressenya de l'acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament la modificació puntual núm. 11 del Pla General de Morella. [2001/3795]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló, de 21 de desembre de 2000, publicada amb les Normes Urbanístiques aprovades en el Boletín Oficial de la Provincia de Castellón número 2, del dia 4 de gener de 2001.
  
- Expedient 2000/0759bis. Aprovació definitiva de la modificació puntual núm. 11 del Pla General de Morella.
Diari Oficial de la Generalitat Valenciana


Sumari del DOGV 4066, del 17-08-2001 (2001/7779)

RESOLUCIÓ de 31 de maig de 2001, de la Conselleria d'Economia, Hisenda i Ocupació, per la qual autoritza determinada modificació de crèdits en el capítol I del pressupost de despeses de diversos programes. Exp. 00.003/2001/903.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4066

Data del DOGV
:   17-08-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/7779


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 31 de maig de 2001, de la Conselleria d'Economia, Hisenda i Ocupació, per la qual autoritza determinada modificació de crèdits en el capítol I del pressupost de despeses de diversos programes. Exp. 00.003/2001/903. [2001/X7779]
  
Per tal de regularitzar la comptabilització automàtica de la nòmina en l'article 17 dels programes afectats per les contractacions per a substitucions de personal derivades d'IT, nòmina de maig, a càrrec dels ingressos produïts com a conseqüència de les prestacions delegades de la Seguretat Social, i d'acord amb el que estableix l'article 37 del text refós de la Llei d'Hisenda Pública de la Generalitat Valenciana i l'article 20 de la Llei 12/2000, de Pressupostos de la Generalitat Valenciana per al 2001, resolc:
  
Primer
  
Autoritzar l'augment en el pressupost de despeses amb el detall següent en pessetes:
  
97.41.773.83.77 538.287
  
10.09.198.16.34 363.216
  
79.19.330.98.34 514.644
  
19.18.327.13.56 91.030.379
  
53.57.488.60.23 50.387.396
  
40.28.138.55.52 991.852
  
29.46.837.18.96 1.447.471
  
03.55.207.27.01 351.324
  
78.20.651.71.23 27.753.337
  
63.77.090.46.65 9.349.418
  
87.58.148.90.03 8.264.957
  
Total 40.889.373
  
Segon
  
Autoritzar l'augment en el pressupost d'ingressos de la Generalitat Valenciana, en el subconcepte d'ingressos 390.02 Reintegraments IT, per import de 20.306.967 pessetes.
  
València, 31 de maig de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3918, del 16-01-2001 (2001/118)

Notificació dels expedients sancionadors número 040497/7017 i 040497/7381.
--------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/118


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació dels expedients sancionadors número 040497/7017 i 040497/7381. [2001/Q118]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació del recurs dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació es mencionen, ja que s'ha intentat la notificació en el últim domicili conegut, i aquesta no s'ha pogut practicar.
  
Els corresponents expedients estan al Servei Territorial de Transports, i els interessats podran interposar recurs contenciós administratiu davant del Tribunal Suprem de Justícia de la Comunitat Valenciana, en el termini dos mesos, comptadors des de l'endemà de la publicació d'aquest edicte en el Diari Oficial de la Generalitat Valenciana, i que haurà de comunicar prèviament a l'òrgan que va dictar l'acte la interposició del mencionat recurs, segons disposa l'article 110.3 de la Llei 30/1992.
  
València, 22 de desembre de 2000.- L'instructor i cap del Servei Territorial de Transports de València: Antonino Muñoz Calatayud.
  
València, 27 de desembre de 2000.- El secretari general: Gaspar Peral Ribelles.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 4079, del 05-09-2001 (2001/903681)

RESOLUCIÓ de 2 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 4 de juliol de 2001, de Pagarés de la Generalitat Valenciana corresponents a la subhasta número 425.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/09/05/(1)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903681


Data del document
:   05-09-2001

Organisme emissor


Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 2 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 4 de juliol de 2001, de Pagarés de la Generalitat Valenciana corresponents a la subhasta número 425. [2001/7341]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 425 de Pagarés de la Generalitat Valenciana el passat dia 27 de juny, d'acord amb la normativa vigent i a fi d'iniciar la seua cotització en la Borsa de Valors de València, resolc
  
  
Primer
  
Adjudicar els imports per terminis a les entitats segons l'annex I de la present resolució.
  
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex II de la present resolució.
  
  
Tercer
  
La quantitat que han d'ingressar les entitat, així com els interessos corresponents s'especifiquen en l'annex III.
  
  
Quart
  
Acordar l'emissió de Pagarés de la Generalitat Valenciana amb data 4 de juliol de 2001, corresponent al tram majorista, sota la representació d'anotacions en compte pels terminis i els imports adjudicats indicats en l'annex II.
  
  
València, 2 de juliol de 2001.- El director general: José Manuel Uncio Lacasa


Còpia Permalink ELI